Nr. L 187/32 De Europæiske Fællesskabers Tidende 13. 7. 91 KOMMISSIONENS FORORDNING (EØF) Nr. 2058/91 af 12. juli 1991 om nye overgangsforanstaltninger for støtte til oksekødsmarkedet i Spanien KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til akten vedrørende Spaniens og Portu- gals tiltrædelse, særlig artikel 90, og ud fra følgende betragtninger : Den i tiltrædelsesaktens artikel 90 fastsatte periode er blevet forlænget til den 31. december 1991 ved Rådets forordning (EØF) nr. 3836/90 ()); i oksekødssektoren kan en del af' produktionen ikke absorberes af det spanske marked som følge af lav inden- landsk efterspørgsel efter sådanne produkter og kan kun vanskeligt afsættes på andre markeder, i betragtning af den periode der er nødvendig for at tilpasse handelsstruk- turerne til åbning af markederne ; denne situation har skabt økonomiske vanskeligheder for producenterne i Spanien på grund af prisfald i de seneste måneder ; disse vanskeligheder er tilstrækkeligt alvorlige til, at der bør indføres  overgangsforanstaltninger for at forbedre markedssituationen for oksekød i Spanien ; for at være effektive bør disse overgangsforanstaltninger have form af interventionsopkøb til fast pris af alle produkter inden for oksekødssektoren og finde sted under overholdelse af de betingelser, der er fastsat i afsnit I, kapitel I, og i afsnit II og III i Kommissionens forordning (EØF) nr. 859/89 af 29. marts 1989 om gennemførelsesbe- stemmelser —for — interventionsforanstaltninger — for oksekød (?), senest ændret ved forordning (EØF) nr. 1792/91 (); med henblik på gradvis tilpasning af det spanske marked til fællesskabsmarkedets vilkår bør opkøbsprisen knyttes til den maksimumspris, der fast- sættes i forbindelse med den normale interventionsord- ning; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Oksekød — UDSTEDT FØLGENDE FORORDNING : Artikel 1 1.  Det i bilag V til forordning (EØF) nr. 859/89 omhandlede spanske interventionsorgan opkøber i perioden fra 15. juli til 14. september 1991 højst 8 000 tons af de hele slagtekroppe, halve slagtekroppe, for- og bagfjerdinger af voksent hornkvæg, der er beskrevet i bilag III til nævnte forordning. 2. For hver periode for overtagelse i henhold til ordningen for opkøb ved licitation som omhandlet i artikel 2, litra b), i forordning (EØF) nr. 859/89 fastsættes opkøbsprisen pr. 100 kg hele slagtekroppe eller halve slagtekroppe af kategori A og kvalitet R3 til et beløb lig med den maksimumspris, der fastsættes i forbindelse med licitationerne, nedsat med 2 ECU. Prisen for de andre mulige kvaliteter beregnes ved hjælp af koefficienterne i bilag IV til nævnte forordning. 3. Priserne for for- og bagfjerdinger afledes af prisen for hele kroppe ved en koefficient på henholdsvis 0,80 og 1,20 for lige udskæringer og en koefficien på 0,75 og 1,25 for den såkaldte pistoludskæring. 4. —Det spanske interventionsorgan opkøber de produk- ter, der tilbydes, på de betingelser, der er fastsat i afsnit I, kapitel I, og i afsnit II og IIl i forordning (EØF) nr. 859/89. $. De af interventionsorganet opkøbte produkter betales fra den femogfyrretyvende dag til den tresindstyv- ende dag efter deres overtagelse. Artikel 2 Denne forordning træder i kraft den 15. juli 1991. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 12. juli 1991. () EFT nr. L 367 af 29. 12. 1990, . 1. ( EFT nr. L 91 af 4. 4. 1989, s. 5. () EFT nr. L 160 af 25. 6. 1991, s. 31. På Kommissionens vegne Ray MAC SHARRY Medlem af Kommissionen